คนสำคัญ ซาลาห์ ขึ้นแท่นดาวยิงสูงสุดบอลยุโรปของหงส์แดง
วันที่ 2 พ.ย. ทวิตเตอร์ optajo ศูนย์รวมข้อมูลฟุตบอลต่างประเทศแบบละเอียดยิบ เปิดเผยสถิติหลังจบศึกยูฟ่า แชมเปียนส์ลีก ฤดูกาล 2017-18 รอบแบ่งกลุ่ม นัดที่ 4 เมื่อวันที่ 1 พฤศจิกายน ที่ผ่านมา โดย โมฮาเหม็ด ซาลาห์ ปีกทีมชาติอียิปต์ ที่ซัด 1 ประตู ในเกมพิชิตมาริบอร์ 3-0 มีสถิติเกี่ยวข้องกับ 13 ประตู ของทีมลิเวอร์พูล ในฤดูกาลนี้ โดยทำได้รวม 10 ประตู และผ่านบอลให้เพื่อนทำอีก 3 ประตู,ซาลาห์ แข้งตัวจี๊ดวัย 25 ปี ที่เพิ่งย้ายมาอยู่กับพลพรรคหงส์แดงในฤดูกาลนี้ ลงเล่นทุกรายการให้ทีมไปแล้ว 16 นัด ทำได้ 10 ประตู และผ่านบอลให้เพื่อนทำอีก 3 ประตู ทำให้เขากลายเป็นผู้ทำประตูสูงสุดของทีมในขณะนี้ โดยในรายการยูฟ่า แชมเปียนส์ลีก จัดไป 5 ประตู มากที่สุดของทีม ,ส่วนสถิติอื่นๆ ที่น่าสนใจหลังจบนัดที่ 4 ของรอบแบ่งกลุ่ม มีดังนี้,- เรอัล มาดริด แพ้ สเปอร์ส 1-3 ถือเป็นความพ่ายแพ้มากสุดในรอบแบ่งกลุ่ม นับตั้งแต่แพ้ ยูเวนตุส 0-2 เมื่อเดือนพฤศจิกายน 2008,- คริสเตียโน โรนัลโด ทำประตูที่ 10 ของตัวเอง ในการพบกับสเปอร์ส รวมทุกรายการที่เจอกัน ซึ่งมากสุดที่ยิงทีมจากอังกฤษ,- ประตูที่ทำได้ในเกมชนะนาโปลี 4-2 ส่งผลให้ เซร์คิโอ อเกวโร กลายเป็นนักเตะที่ทำประตูสูงสุดรวม 178 ประตู มากที่สุดในประวัติศาสตร์ของทีมแมนเชสเตอร์ ซิตี้,- เดเล อัลลี กลายเป็นนักเตะอังกฤษคนแรกที่ทำคนเดียว 2 ประตูในการพบกับทีมเรอัล มาดริด โดยครั้งล่าสุดที่มีคนทำได้คือ สตีเวน เจอร์ราร์ด เมื่อเดือนมีนาคม 2009
โมฮาเหม็ด ซาลาห์ ซัดไปแล้ว 5 ประตูในศึกยูฟ่า แชมเปียนส์ลีก ทำสถิติมีเกี่ยวข้องกับ 13 ประตู ของทีมลิเวอร์พูล ในฤดูกาลนี้ ยิงไป 10 ประตู และผ่านบอลให้เพื่อนทำอีก 3 ประตู
โมฮาเหม็ด ซาลาห์,ยูฟ่า แชมเปียนส์ลีก,ลิเวอร์พูล,หงส์แดง,optajo